 Buhari yóò ṣèpàdé pẹlú Theresa May lórí ọrọ Nigeria Buhari yóò ṣèpàdé pẹlú Theresa May lórí ọrọ Nigeria Lasiko àbẹwò náà, yóò se ìpàdé pẹlú olórí ìjọba ilẹ Gẹẹsì, Theresa May àti àwọn èèkàn mìíràn lórí àwọn ìpènijà tí orílẹèdè Nigeria ńdojú kọ àti ọnà àbáyọ. Bákan náà, ààrẹ Buhari yóò pàdé pẹlú Bísọọbù àgbà ti Canterbury, ẹni ọwọ jùlọ Hon. Justin Welby ẹni tó jẹ ọrẹ rẹ. Malam Garba Shehu, tó jẹ olùrànlọwọ àgbà fún ààrẹ lórí ìròyìn sọ wípé ààrẹ Buhari àti olórí ìjọba ilẹ Gẹẹsì, Theresa May yóò tún jíròrò lórí àjọsepọ láàrin orílẹèdè Nigeria àti ilẹ Gẹẹsì. Ọpọ awuyewuye ló tọ àbẹwò rẹ àkọkọ sí ilẹ Gẹẹsì Láfikún, ààrẹ yóò sèpàdé pẹlú ọgá pátátá ilé isẹ Royal Dutch Plc, Ben van Beuden lórí àwọn ètò tí ilé isẹ Shell àtàwọn alájọsepọ wọn ní láti dókoòwò iye owó bílíọnù dọlà mẹẹdógún sínú owò epo orílẹèdè Nigeria. Ní ọdún tó kọjá, ẹẹmẹjì ni ààrẹ Buhari ti lọ si ìlú London lórí ìlera rẹ kó tó padà nínú osù kẹjọ. Ìpàdé àwọn olórí orílẹèdè Commonwealth yóò wáyé láàrin ọjọ kejìdínlógún ọdún yìí sí ogúnjọ osù kẹrin. Ẹwẹ, kò tíì dájú iye ọjọ tí yòó lò. : Ààrẹ Muhammadu Buhari tẹkọ òfurufú létí lọ sí bẹ ìlu Ọba fún ìbẹwò isẹ sáájú ìpàdé àwọn olórí orílẹèdè Commonwealth èyí tí yóò wáyé ní ọjọ kejìdínlógún osù kẹrin ọdún yìí. 